Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: 1997. évi CXLI. törvény 16. §-ának f) pontjában foglalt
Paragraph Index: 560

(2) Az elõmunkálati jog alapján az ingatlan tulajdonosa kártalanítás ellenében köteles tûrni, hogy ingatlanán a szükséges jeleket elhelyezzék, a méréseket és a talajvizsgálatot elvégezzék. A munkálatok megkezdése elõtt az ingatlan tulajdonosát értesíteni kell. Vezetékjog 38/C. § (1) Az elosztóvezeték idegen ingatlanon történõ elhelyezésére és üzemeltetésére, a biztonsági övezet mértékében, kártalanítás ellenében, az engedélyes, illetõleg az elosztóvezeték tulajdonosa javára vezetékjog engedélyezhetõ, ha az ingatlan használatát az lényegesen nem akadályozza. Nem kell vezetékjogot megállapítani a közterületen létesített elosztóvezetékre és annak idegen ingatlant érintõ biztonsági övezetére. Ebben az övezetben építmény létesítése esetén, ha az építmény használati jellege indokolja, az építési hatóság kötelezheti az elosztói engedélyest a biztonsági övezet csökkentésére.

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes